Zbornik propisa
Švedske prometne agencije

**ŠVEDSKA PROMETNA AGENCIJA**

Propisi Švedske prometne agencije
o tehničkim zahtjevima za cestovne vlakove dulje od 25,25 metara;

doneseno dana [Odabrati datum].

TSFS 20[godina]:[br.]

Objavljeno
dana [Odabrati datum]

CESTA

[Unijeti podseriju]

Na temelju poglavlja 4. članaka 12., 13. i 17.f Uredbe o prometu (1998:1276) te poglavlja 8. članka 16. Uredbe o vozilima (2009:211), Švedska prometna agencija ovime utvrđuje[[1]](#footnote-2) sljedeće.

### Uvodne odredbe

Članak 1. Ovim se Propisima utvrđuju detaljna pravila za konstrukciju i opremu za cestovne vlakove duljine veće od 25,25 metara, ali manje od 34,5 metara, kao i za vozila koja čine dio cestovnog vlaka. Propisi se primjenjuju prilikom kretanja na cestama za koje je upravitelj ceste, u skladu s poglavljem 4. člankom 17.f Uredbe o prometu (1998:1276), donio propise da duljina cestovnog vlaka ne smije premašivati 34,5 metara.

Članak 2. Pretpostavlja se da je roba zakonito stavljena na tržište u drugoj državi članici Europske unije ili Turskoj ili roba koja je podrijetlom iz te je zakonito stavljena na tržište u zemlji EFTA-e koja je ugovorna strana Sporazuma o EGP-u u skladu s ovim Propisima. Primjena ovih Propisa obuhvaćena je Uredbom (EU) 2019/515 Europskog parlamenta i Vijeća od 19. ožujka 2019. o uzajamnom priznavanju robe koja se zakonito stavlja na tržište u drugoj državi članici i stavljanju izvan snage Uredbe (EZ) br. 764/2008.

Članak 3. Izrazi koji se upotrebljavaju u ovim Propisima imaju značenje utvrđeno u Zakonu o definicijama u cestovnom prometu (2001:559).

U protivnom se za potrebe ovih Propisa upotrebljavaju sljedeći izrazi i definicije.

|  |  |
| --- | --- |
| *A-dvostruka kombinacija* | skup vozila koji se sastoji od *tegljača* spojenog s poluprikolicom i priključnih kolica sa spojenom poluprikolicom |
| *AB-dvostruka kombinacija* | skup vozila koji se sastoji od teškog vozila spojenog s priključnim kolicima sa spojenom *link-poluprikolicom*, koja je pak spojena s poluprikolicom |
| *tegljač* | teško vozilo opremljeno napravom za spajanje (sedlo za spajanje) za poluprikolicu  |
| *link-poluprikolica* | poluprikolica sa stražnjim sedlom za spajanje na drugu poluprikolicu  |
| *vrijednost izvedbe*  | vrijednost koju je odredio proizvođač, a koja označava opterećenje koje vozilo i njegova naprava za spajanje mogu izdržati |
| *samozakretna osovina* | upravljačka osovina čiji se kut upravljanja mijenja trenjem između gume i ceste |

Članak 4. Za potrebe ovih Propisa primjenjuju se sljedeće definicije:

– Pravilnik br. 13. UNECE-a: Jedinstvene odredbe o homologaciji vozila kategorija M, N i O s obzirom na kočenje

– Pravilnik br. 55. UNECE-a: Jedinstvene odredbe o homologaciji mehaničkih sastavnih dijelova spojnica skupova vozila.

### Opći zahtjevi

Članak 5. Cestovni vlak sastoji se od A-dvostruke ili AB-dvostruke kombinacije. Vozila i cestovni vlakovi moraju ispunjavati uvjete utvrđene u člancima od 6. do 12. Osim toga, A-dvostruka kombinacija mora biti u skladu s uvjetima utvrđenima u člancima od 13. do 23., a AB-dvostruka kombinacija mora ispunjavati uvjete utvrđene u člancima od 24. do 31.

Članak 6. Teško vozilo mora imati najmanje tri osovine. Prikolice uključene u cestovni vlak moraju imati najmanje dvije osovine.

Članak 7. Vozila s najviše tri osovine moraju imati sustav stabilnosti u skladu s Pravilnikom br. 13 UNECE-a, serijom izmjena 11. Dodatkom 3. ili novijom inačicom.

Članak 8. Teško vozilo mora imati opremu koja vozaču omogućuje da promatra desnu stranu cestovnog vlaka s vozačeva sjedala.

Članak 9. Sva vozila cestovnog vlaka moraju biti opremljena elektroničkim kočnim sustavima s protublokirajućom funkcijom i automatskom prilagodbom kočnica u skladu s Pravilnikom br. 13 UNECE, serijom izmjena 11. ili novijom inačicom.

Članak 10. Sedlo za spajanje priključnih kolica mora se zakretati oko okomite osi kroz točku spajanja.

### Oznake

Članak 11. Na prednjoj i stražnjoj strani cestovnog vlaka moraju biti postavljene oznake kako je prikazano na slici 1. Donji rub znakova ne smije se nalaziti više od 2,0 m iznad ceste. Znak na strani okrenutoj prema naprijed mora se nalaziti ispod donjeg ruba vjetrobranskog stakla. Znak na strani okrenutoj prema natrag mora se nalaziti lijevo od središnje crte vozila.

Znakovi moraju:

1. imati žuto dno i crveni rub, koji moraju biti retroreflektirajući;

2. imati obrub širok 3,0 centimetra;

3. sadržavati tekst ispisan fontom Tratexsvart, veličine slova od 75 milimetara i

4. biti široki najmanje 0,90 metara i visoki najmanje 0,45 metara.

Omjer širine i visine mora biti 2:1. Ako se veličina znaka poveća, širina obruba i veličina teksta također se povećavaju u skladu s time.

**Dugi cestovni vlak**

Slika 1. Dizajn znaka za dugi cestovni vlak.

### Pogonske osovine i snaga motora

Članak 12. Ako ukupna bruto masa cestovnog vlaka prelazi 64 tone, teško vozilo mora imati najmanje dvije pogonske osovine i snagu motora od najmanje 310 kW.

### Posebni uvjeti za A-dvostruku kombinaciju

Slika 2. A-dvostruka kombinacija

#### Prednja poluprikolica

Članak 13. Zadnja osovina prednje poluprikolice A-dvostruke kombinacije mora imati funkciju samozakretanja pri brzinama do najmanje 30 kilometara na sat i najviše 40 kilometara na sat.

Članak 14. Ako prednja poluprikolica ima dvije osovine, razmak između prednje naprave za spajanje i središta prve osovine mora iznositi najmanje 7,7 metara.

Ako prednja poluprikolica ima tri osovine, razmak između prednje naprave za spajanje i središta prve osovine mora iznositi najmanje 7,0 metara.

Članak 15. Razmak između posljednje osovine i stražnje naprave za spajanje prednje poluprikolice ne smije biti veći od 1,4 metra.

Članak 16. Ako prednja poluprikolica ima najmanje tri osovine, prva osovina mora se moći uvući. Tijekom vožnje mora biti moguće podići i spustiti osovinu s vozačeva sjedala.

#### Stražnja poluprikolica

Članak 17. Razmak između prednje naprave za spajanje i središta prve osovine stražnje poluprikolice mora iznositi najmanje 6,2 metra.

#### Naprave za spajanje

Članak 18. Naprave za spajanje moraju biti homologirane u skladu s Pravilnikom br. 55 UNECE-a, serijom izmjena 01 ili novijom inačicom. Naprave moraju biti u skladu s propisima Švedske prometne agencije (TSFS 2019:127) o spajanju vozila i prikolica s obzirom na vrijednosti izvedbe ili člancima od 19. do 22.

Članak 19. Naprava za spajanje tegljača mora imati vrijednost D od najmanje 130 kN.

Članak 20. Prednja naprava za spajanje prednje poluprikolice mora imati vrijednost D od najmanje 130 kN. Stražnja naprava za spajanje mora imati vrijednost DC od najmanje 120 kN, vrijednost D od najmanje 130 kN i vrijednost V od najmanje 32 kN.

Članak 21. Prednja naprava za spajanje priključenih kolica mora imati vrijednost DC od najmanje 120 kN, vrijednost D od najmanje 130 kN i vrijednost V od najmanje 32 kN. Stražnja naprava za spajanje mora imati vrijednost D od najmanje 130 kN.

Članak 22. Naprava za spajanje stražnje poluprikolice mora imati vrijednost D od najmanje 130 kN.

#### Odstupanje od odredaba o udaljenostima između osovina

Članak 23. Ne dovodeći u pitanje poglavlje 4. članak 13. prvi stavak točku 4. Uredbe o prometu (1998:1276), udaljenost između osovina na cestovnom vlaku koji pripada razredu nosivosti 1 smije biti manja od 5 metara, ali ne smije biti manja od 4 metra. To se primjenjuje ako je ukupna masa okretnog postolja i trostruke osovine manja od najveće dopuštene bruto mase za odgovarajući razmak između prve i posljednje osovine za te skupine osovina, kako je utvrđeno u Prilogu 1. toj uredbi.

### Posebni uvjeti za AB-dvostruke kombinacije

Slika 3. AB-dvostruka kombinacija

#### Prednja link-poluprikolica

Članak 24. Zadnja osovina link-poluprikolice u AB-dvostrukoj kombinaciji mora imati funkciju samozakretanja pri brzinama do najmanje 30 kilometara na sat i najviše 40 kilometara na sat.

#### Stražnja poluprikolica

Članak 25. Razmak između prednje naprave za spajanje i središta prve osovine stražnje poluprikolice mora iznositi najmanje 6,2 metra.

#### Naprave za spajanje

**Članak 26.** Naprave za spajanje moraju biti homologirane u skladu s Pravilnikom br. 55 UNECE-a, serijom izmjena 01 ili novijom inačicom. Kad je riječ o vrijednostima izvedbe, naprave moraju biti u skladu s člancima od 27. do 31.

Članak 27. Naprava za spajanje teškog vozila mora imati vrijednost DC od najmanje 150 kN i vrijednost V od najmanje 35 kN. Međutim, vrijednost DC može biti manja od 150 kN, ali ne manja od 130 kN, ako naprava za spajanje ima vrijednost D od najmanje 180 kN i vrijednost V od najmanje 60 kN.

Ako ukupna bruto masa cestovnog vlaka premašuje 64 tone, ali nije veća od 70 tona, naprava za spajanje mora imati vrijednost DC od najmanje 160 kN i vrijednost V od najmanje 35 kN. Međutim, vrijednost DC može biti manja od 160 kN, ali ne manja od 130 kN, ako naprava za spajanje ima vrijednost D od najmanje 180 kN i vrijednost V od najmanje 60 kN.

Ako ukupna bruto masa cestovnog vlaka premašuje 70 tone, ali nije veća od 74 tona, naprava za spajanje mora imati vrijednost DC od najmanje 180 kN i vrijednost V od najmanje 35 kN. Međutim, vrijednost DC može biti manja od 180 kN, ali ne manja od 130 kN, ako naprava za spajanje ima vrijednost D od najmanje 200 kN i vrijednost V od najmanje 60 kN.

Članak 28. Prednja naprava za spajanje priključnih kolica mora imati vrijednost DC od najmanje 150 kN i vrijednost V od najmanje 35 kN. Međutim, vrijednost DC može biti manja od 150 kN, ali ne manja od 130 kN, ako naprava za spajanje ima vrijednost D od najmanje 180 kN i vrijednost V od najmanje 60 kN.

Ako ukupna bruto masa cestovnog vlaka premašuje 64 tone, ali nije veća od 70 tona, naprava za spajanje mora imati vrijednost DC od najmanje 160 kN i vrijednost V od najmanje 35 kN. Međutim, vrijednost DC može biti manja od 160 kN, ali ne manja od 130 kN, ako naprava za spajanje ima vrijednost D od najmanje 180 kN i vrijednost V od najmanje 60 kN.

Ako ukupna bruto masa cestovnog vlaka premašuje 70 tone, ali nije veća od 74 tona, naprava za spajanje mora imati vrijednost DC od najmanje 180 kN i vrijednost V od najmanje 35 kN. Međutim, vrijednost DC može biti manja od 180 kN, ali ne manja od 130 kN, ako naprava za spajanje ima vrijednost D od najmanje 200 kN i vrijednost V od najmanje 60 kN.

Članak 29. Stražnja naprava za spajanje priključnih kolica mora imati vrijednost D od najmanje 130 kN.

Članak 30. Prednja naprava za spajanje link-poluprikolice mora imati vrijednost D od najmanje 130 kN. Stražnja naprava za spajanje mora imati vrijednost D od najmanje 130 kN.

Članak 31. Naprava za spajanje stražnje poluprikolice mora imati vrijednost D od najmanje 130 kN.

\_\_\_\_\_\_\_\_\_\_\_

Ovi Propisi stupaju na snagu dan mjesec godina.

U ime Švedske prometne agencije

JONAS BJELFVENSTAM
 Omar Bagdadi
 (Ceste i željeznica)

1. Vidjeti Direktivu (EU) 2015/1535 Europskog parlamentai Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva. [↑](#footnote-ref-2)